Ruy López de Segura

Rui Lopesas (; 1530 m. Zafroje, Estremadūros regione – 1580 m.) – vienas iš geriausių XVI a. antros pusės ispanų šachmatininkų.
Rui Lopesas – taip pat ir šachmatų teoretikas, vienas iš pirmųjų šiuolaikinių šachmatų meistrų. Daugelis šachmatų istorikų laiko jį pirmuoju neoficialiu pasaulio šachmatų čempionu. Dvasininkas (vėliau vyskupas), karaliaus Pilypo II favoritas išleido šachmatų vadovėlį, turėjusį įtakos šachmatų vystymuisi XVI amžiuje.Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 222. – ISBN 5-85270-005-3 

 Gyvenimas ir šachmatai 
Tiksli gimimo data nežinoma, kadangi įrašai Candelaria de Zafra parapijos gimimo knygoje prasideda nuo 1534 m. Tėvai buvo turtingi pirkliai, turintys namus prie Badachoso provincijos Zafros miesto centrinės aikštės. Studijavo Salamankoje.

 Pradžia 
thumb |350px |Luidžio Musinio drobė (1886 m.) – Leonardas da Kutri nugali Rui Lopesą Ispanijoje iš kairės: Rui Lopesas (sėdi prie staliuko), Lorenos hercogas, Fra Diego de Chaues (Dominikonas, karaliaus nuodėmklausys), Leonardas da Kutri (eina nuo lentos), Don Cristoforo de Mora, karalius Pilypas II (sėdi) ir kiti 

Nuo jaunystės susižavėjo šachmatais. Pradžioje buvo Candelaria in Zafra parapijos kunigu, vėliau išvyko į karaliaus Pilypo II, kuris mėgo šachmatus, dvarą, kur tarnavo karališkuoju nuodėmklausiu ir patarėju.

 Šachmatai 
1560 m. atvykęs į Romą žaidė su stipriausiais italų šachmatininkais, tarp jų ir su jaunuoju Leonardu da Kutriu ir prieš visus varžovus laimėjo. Dar kartą Italijoje žaidė 1573 m. Tačiau 1575 m. Madride pralaimėjo Leonardui da Kutriui ir Paului Boi.

 Palikimas 

 Knygos 
1561 m. Alkala de Henarese išleido „Knyga apie išradingumą žaidžiant šachmatus“, kuri XVI a. pagreitino šachmatų vystymąsi. Joje pateiktos 66 šachmatų partijos (24 iš jų iš Damiano vadovėlio).

Rui Lopeso knygoje pateikiama patarimų šachmatininkams, žaidimo taisyklės ir diskutuojama apie šachmatų kilmę. Čia taip pat rekomenduojamos partijų pradžios, kritikuojamos Pedro Damiano partijos ir analizės.

Savo knygoje jis pateikė pasiūlymų dėl šachmatų žaidimo taisyklių:

 Naudoti gambito terminą, kai partijos pradžioje viena pusė aukoja pėstininkus, ar figūras, tikėdamasi įgyti pranašumą išvystant figūras ir po to atsiimti su kaupu paaukotas figūras.

 50 ėjimų taisyklę skirtą automatiškai fiksuoti lygiąsias tais atvejais, kai per 50 ėjimų nei viena figūra nenukirsta, nepadaryta ėjimų pėstininkais.

 Pėstininko kirtimą prasilenkiant (tarpt. en passant).

Knyga nekartą buvo kartojama, versta į italų (1584), prancūzų (1609, 1636, 1674), portugalų, anglų ir vokiečių (1616, 1655 1722, 1749) kalbas.

 Partijų pradžios 

Nors Ispaniškoji partija buvo žinoma ir anksčiau (Getingeno rankraštis apie šachmatus), bet dėl Rui Lopeso analitinių tyrinėjimų, ji dar vadinama Rui Lopeso pradžia. Tiesa, pats Rui Lopesas savo analizais stengėsi įrodyti, kad juodiesiems po 1.e4 e5 2.Žf3 nenaudinga žaisti 2….Žc6 dėl 3.Rb5. Jis siūlė po 2.Žf3 žaisti 2….d6.

Partijų pradžios ir variantai turintys Lopeso vardą pavadinime:

1) Rui Lopeso pradžia (Ispaniškoji partija) (C60)

1. e4 e5 2. Žf3 Žc6 3. Rb5

2) Lopeso debiutas (C20)

1. e4 e5 2. c3

3) Rikio pradžia, Lopeso gambitas (C23)

1. e4 e5 2. Rc4 Rc5 3. Ve2 Žc6 4. c3 Žf6 5. f4

4) Priimtasis karaliaus gambitas, Rikio gambitas, Rui Lopeso gynyba (C33)

1. e4 e5 2. f4 exf4 3. Rc4 c6

5) Priimtasis karaliaus gambitas, Rikio gambitas, Lopeso-Geanutio kontragambitas (C33)

1. e4 e5 2. f4 exf4 3. Rc4 f5

6) Filidoro gynyba, Lopeso kontragambitas (C41)

1. e4 e5 2. Žf3 d6 3. Rc4 f5

7) Keturių žirgų debiutas, dvigubas Rui Lopesas (C49)

1. e4 e5 2. Žf3 Žc6 3. Žc3 Žf6 4. Rb5 Rb4

 Šaltiniai 

 Nuorodos 

 Ruy López de Segura, biografija ir partijos (anglų k.)
 Pirmieji Europos čempionai

Kategorija:Ispanijos šachmatininkai
Kategorija:Ispanijos dvasininkai